רמדסיביר

רמדסיביר (באנגלית: Remdesivir) היא תרופה אנטי-ויראלית שפותחה על ידי חברת התרופות האמריקאית גיליאד סיאנסז. זהו אנלוג נוקליאוטידים, ובעיקר אנלוג אדנוזין, המוכנס לשרשראות RNA נגיפיות וגורם להפסקת פעילותן בטרם עת. הוא נחקר במהלך 2020 כטיפול פוסט-זיהומי אפשרי ב-COVID-19.<ref></ref> ב-1 במאי 2020 הפכה התרופה לתרופה הראשונה שהורשתה לשימוש חרום על ידי מנהל המזון והתרופות האמריקאי (FDA) לטיפול בקורונה.

== המינוח ==
רמדסיביר הוא שם בינלאומי שאין לו סימן מסחרי (INN)<ref></ref> ואילו שם קוד הפיתוח היה GS-5734.<ref></ref>

== מחקר ==
הרמדסיביר נוצר ופותח על ידי גיליד סיינסז, בניהולו של תומאש צילאש,<ref>Czech News Agency, [https://rmx.news/article/article/could-czech-scientists-have-the-cure-for-coronavirus "Did Czech scientists create the cure for coronavirus?"], Aktuálně.cz, 5 February 2020.</ref> כטיפול במחלות נגיף האבולה וזיהומי נגיף מרבורג.<ref name="Nature_Warren_20160317"></ref> בהמשך גילתה גיליד סיינסז כי לרמדסיביר הייתה פעילות אנטי-ויראלית במבחנה כנגד מגוון נגיפים מזני פילו, פנאומו, פארמיקסו וקורונה.<ref name="Lo_2017"></ref>

=== מחלת נגיף קורונה 2019 (COVID-19) ===
באפריל 2020, תואר הרמדסיביר כטיפול המבטיח ביותר עבור חולי COVID-19 על ידי אוניברסיטת ג'ונס הופקינס.<ref></ref> נתונים ממחקר אקראי מבוקר אחד דלפו בטעות מוקדם מדי ולפני ביקורת עמיתים, והנתונים לא הציגו שיפור. חברת גיליד סיינסז הצהירה כי עקב ההרשמה הנמוכה למחקר, הוא הופסק ואילו חוקר שאינו משויך למחקר טען כי גם אם קיימת תועלת כלשהי, התועלת הזו תהיה קטנה.<ref></ref> ניסויים קליניים אחרים היו בעיצומם או מתוכננים.<ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref>

ב-18 במרץ 2020, ארגון הבריאות העולמי (WHO) הודיע על השקת ניסוי מחקרי שיכלול קבוצה אחת שטופלה בתרופות.<ref></ref><ref></ref> כאשר מחקר קבוצתי שפורסם באפריל 2020, מצא שיפור אפשרי, הקביעה המכרעת האם התרופה אכן אפקטיבית או לא, תדרוש ניסוי אקראי מבוקר.<ref></ref>

בינואר 2020 החלה גיליד סיינסז לבצע בדיקות מעבדה של רמדסיביר כנגד הנגיף SARS-CoV-2, והיא קבעה כי הוכח שרמדסיביר פעל כנגד תסמונת נשימה חריפה קשה (SARS) ותסמונת נשימתית מזרח-תיכונית (MERS) במודלים שנערכו על בעלי חיים.<ref></ref><ref name="pmid28659436"></ref><ref name="ThomReut_remdesivir_nCoV"></ref> במרץ 2020, ניסוי קטן שערך שימוש ברמדסיביר אצל קופי מקוק רזוס עם זיהומי COVID-19, מצא שהוא מונע את התקדמות המחלה.<ref></ref><ref></ref> ב-21 בינואר 2020, מכון ווהאן לוירולוגיה הגיש בקשה ל"פטנט שימוש" סיני, לטיפול ב-COVID-19.<ref></ref>

ב-1 במאי 2020 הפכה התרופה לתרופה הראשונה שקיבלה הרשאת חירום של מנהל המזון והתרופות האמריקאי (FDA) לטיפול בחולי קורונה מאושפזים. ב-10 יולי 2020 פרסמה החברה כי בניתוח של הטיפול ברמדיסיביר נראה כי כ-74.4% מהמטופלים באמצעות התרופה החלימו לאחר 14 יום, לעומת 59% בכל טיפול חלופי אחר. אך ב-20 בנובמבר 2020 הוציא ארגון הבריאות העולמי המלצה מותנית כנגד השימוש ברמדסיביר לטיפול בחולי COVID-19 מאושפזים, כיוון שכרגע אין ראיות שרמדסיביר מפחיתה תמותה או מביאה לשיפור בתוצאות קליניות אחרות.<ref></ref>

== זמינות ==
ב-17 במרץ 2020 אושרה התרופה באופן זמני לשימוש עבור חולי COVID-19 במצב קשה כתוצאה מההתפרצות בצ'כיה.<ref></ref> ב-20 במרץ 2020, נשיא ארצות הברית, דונלד טראמפ, הודיע כי הרמדסיביר זמין כ"טיפול ממניעי חמלה" עבור חולים ב-COVID-19; נציב ה-FDA, סטיבן האן, אישר את ההצהרה באותה מסיבת עיתונאים.<ref></ref> ב-23 במרץ 2020, גיליד סיינסז השעתה את הגישה לשימוש בתרופה ממניעי חמלה (למעט מקרים של ילדים חולים במצב אנוש ושל נשים בהריון), מסיבות הקשורות לאספקה, תוך שהיא מציינת את הצורך להמשיך לספק את התרופה לבדיקות במחקרים קליניים.<ref></ref><ref></ref>

החל מ-11 באפריל 2020, הזמינות לתרופה בקנדה הייתה רק עבור אלו שהיו מעורבים בניסוי קליני.<ref></ref>

ביוני 2020, קיבל משרד הבריאות תרומה של התרופה מחברת גיליאד סיאנסז, לשם טיפול בחולים בישראל.

== קישורים חיצוניים ==

== הערות שוליים ==

קטגוריה:חנקן הטרוציקלי
קטגוריה:תרופות נוגדות נגיפים
קטגוריה:מגפת הקורונה
קטגוריה:תרופות יתומות